12 moun sove aprè yon nwit sou do batiman "Dye ki bay", ki fè nofraj pandan l t ap soti Pòtoprens pou al Leyogán, samdi 11 janvye 2025. Vwalye a chavire a kèk mèt ti zile ki sitiye a lès Lagonav, daprè JWS Live ki site maren batiman an, Janel Germain. Menm sous la rapòte ke abò chaloup la te gen 7 gason ak 5 fanm, pami yo yon fanm ansent. Se biwo Semanah Ansagalè ki fè entèvansyon nan aprèmidi dimanch 12 janvye a, pou sove lavi abitan sa yo ki soti pou pi fò, Dammari (Grandans). Daprè Enspektè Semanah Ansagalè a, Vilbrun Vilmeus, yo te oblije aji vit pou evite sa pi mal. Pou kounye a, reskape yo ap pran swen nan lopital Wesleyen Ansagalè.